въведени в Регламент (ЕС) No 575/2013 изисквания за докладване на отношението на нетното стабилно финансиране, в т.ч. и опростени изисквания. Следователно е необходимо да се предвиди нов набор от образци и указания за докладване.
 (6)
 С Регламент (ЕС) 2019/876 бяха въведени в Регламент (ЕС) No 575/2013 нов коефициент за подпомагане, който да се прилага за експозициите към инфраструктурни проекти, и актуализирани подходи за изчисляване на рисково претегления размер на експозициите за предприятията за колективно инвестиране. Поради това и в съответствие с правилата за оповестяване е необходимо да се предвидят нови образци и указания за докладване на кредитния риск, както и да се актуализират настоящите указания.
 (7)
 С Регламент (ЕС) 2019/876 стандартизираният подход в Регламент (ЕС) No 575/2013 бе заменен с по-чувствителен към риска стандартизиран подход за кредитен риск от контрагента (СПКРК) и с опростената му версия (опростен СПКРК) за институциите, които отговарят на предварително определените критерии за допустимост. Методът на първоначалната експозиция, макар и преразгледан, остава на разположение на институциите, които отговарят на предварително определени критерии. Поради това е необходимо да се добавят нови образци и указания за докладване на кредитния риск от контрагента, както и да се актуализират настоящите указания.
 (8)
 С Регламент (ЕС) 2019/876 позоваванията в Регламент (ЕС) No 575/2013 на „приемлив капитал“ при изчисляването на големите експозиции бяха заменени с позоваванията на „капитал от първи ред“ и бе въведен друг праг за докладване на големите експозиции на консолидирана основа. Поради това докладването на големи експозиции следва да бъде актуализирано.
 (9)
 С Регламент (ЕС) 2019/630 на Европейския парламент и на Съвета (5) беше въведен в Регламент (ЕС) No 575/2013 пруденциален предпазен механизъм за необслужваните експозиции, налагащ приспадане от собствените средства на институциите, когато необслужваните експозиции не са покрити в достатъчна степен с провизии или други корекции, съгласно предварително определен график до постигането на пълно покритие във времето. Този пруденциален предпазен механизъм се основава на определенията за „необслужвана експозиция“ и „мерки за преструктуриране“, установени в Регламент за изпълнение (ЕС) No 680/2014. Поради това е необходимо образците и указанията да се изменят, за да се гарантира, че „необслужвана експозиция“ и „мерки за преструктуриране“ са определени еднозначно както за целите на докладването, така и за целите на пруденциалния предпазен механизъм. Необходими са също нови образци за събирането на данни за изчисленията в рамките на предпазния механизъм.
 (10)
 Регламент (ЕС) 2019/2033 на Европейския парламент и на Съвета (6) отменя, считано от 26 юни 2026 г., част трета, дял I, глава 1, раздел 2 (членове 95—98) от Регламент (ЕС) No 575/2013. Поради тази причина разпоредбите относно докладването за групи, състоящи се единствено от инвестиционни посредници, за които се прилагат членове 95 и 96 от Регламент (ЕС) No 575/2013 на индивидуална или консолидирана основа, следва да престанат да се прилагат на 26 юни 2026 г.
 (11)
 С оглед на обхвата на тези изменения и за по-голяма яснота е целесъобразно Регламент за изпълнение (ЕС) No 680/2014 да бъде отменен и заменен с настоящия регламент.
 (12)
 Регламент (ЕС) 2020/873 на Европейския парламент и на Съвета (7) е част от поредица от мерки за смекчаване на въздействието